cyanic-selkie/wikianc huggingface dataset:
Αφθαρσία της ύλης
Αυτό όμως απαιτεί έναν ακριβέστερο ορισμό και επιπλέον συνήθως τού αποδίδεται κάτι πολύ παραπάνω. Συγκεκριμένα, θέλουμε να αποδώσουμε και την έννοια ότι η ύλη κατά βάση διατηρεί κάποιον ιδεατό χαρακτήρα έστω και αν μεταμορφώνεται. Δεν είναι δηλαδή απλώς μια αρχή διατήρησης οπότε θα ταυτιζόταν απλώς με την αρχή διατήρησης της μάζας αλλά μια γενικότερη αντίθεση στη φθορά.
Μια πρώτη παρατήρηση είναι ότι δεν προκύπτει καθόλου εύκολα από την καθημερινή εμπειρία που λέει ότι τα μέταλλα σκουριάζουν, το ξύλο καίγεται και ο σπόρος γίνεται δέντρο. Περισσότερο προκύπτει από τη φιλοσοφική ανάγκη να μην αποδίδουμε τις μεταβολές σε θεϊκές δράσεις αλλά να τις αντιμετωπίζουμε ως φυσικές. Στην αρχαία Ελλάδα τέτοιες ιδέες έγιναν σημαντικό στοιχείο της κοσμοθεώρησης όταν οι φυσικοί φιλόσοφοι προσπάθησαν να μελετήσουν λογικά τη φύση χωρίς να εμπλέκουν τους θεούς.
Ιστορία
Μεγάλη σημασία σε ένα (πολύ τραβηγμένο) είδος αφθαρσίας της ύλης έδιναν πολλοί Έλληνες φιλόσοφοι, όπως οι Ελεάτες φιλόσοφοι. Παράδειγμα η ρήση του Αναξίμανδρου ''Από εκεί που τα όντα παίρνουν την αρχή τους, αναγκαστικά εκεί πρέπει να καταλήγει και κατά την φθορά τους. Γιατί αυτά τιμωρούνται και πληρώνουν τίμημα το ένα στο άλλο για την αδικία σύμφωνα με τη σειρά του χρόνου.'' [Εξ ων δ' η γένεσίς εστι τοις ούσι, και την φθοράν εις ταυτα γίνεσθαι κατά το χρεών. Διδόναι γαρ αυτά δίκην και τίσιν αλλήλοις της αδικίας κατά την του χρόνου τάξιν].
Σύμφωνα με τους Ελεάτες το ον δεν μπορεί λογικά παρά να είναι άφθαρτο και αιώνιο αφού η δημιουργία είναι κάτι άτοπο. Οι Ελεάτες υποβίβαζαντου την αξία των αισθήσεων που τις θεωρούσαν ασυνεπείς και μόνο η λογική ήταν μέτρο της αλήθειας γι' αυτούς. Αρνούμενοι την ύπαρξη του κενού (μη ον) κατέληγαν ότι τα πάντα είναι ένα και αυτό είναι η μόνη αλήθεια και φαίνεται τελικά να απέρριπταν κάθε είδους κίνηση και μεταβολή. Το βασικό μειονέκτημα αυτής της θεωρίας είναι ότι δεν φαίνεται πώς εξηγεί την πραγματικότητα όπως την αντιλαμβανόμαστε.
Οι θεωρίες των φυσικών φιλοσόφων που υποστήριζαν την κίνηση και τη μεταβολή δέχονταν ουσιαστικά ότι τίποτα δεν προκύπτει από το τίποτα και ουσιαστικά απλώς χρησιμοποιούσαν μια δική τους εκδοχή της αφθαρσίας της ύλης. Ο Ηράκλειτος για παράδειγμα θεωρούσε ως το στοιχείο αρχή των πάντων τη φωτιά. Ο "θάνατος" της φωτιάς είναι ο αέρας, ο θάνατος του αέρα είναι το νερό και ο θάνατος του νερού είναι η γη. Οι μεταβολές όμως γίνονται πάντα σύμφωνα με τον λόγο. (Ο λόγος ουσιαστικά παίζει ένα ρόλο αρχής διατήρησης και αυτός είναι "άφθαρτος". Είναι σαφές ότι για τον Ηράκλειτο τα στοιχεία δεν έχουν καθόλου το νόημα των στοιχείων όπως τα όρισε ο Λαβουαζιέ αλλά περισσότερο έχουν ένα νόημα που ταιριάζει στις φάσεις της ύλης ,όπως οι τέσσερις σύγχρονες φάσεις πλάσμα, αέρια, υγρή, στερεή).
Την πρώτη καλά ορισμένη αρχή αφθαρσίας της ύλης την όρισαν ουσιαστικά οι αρχαίοι Έλληνες ατομικοί φιλόσοφοι. Σύμφωνα με αυτήν, το σύμπαν αποτελείται από άτομα και κενό. Το κενό είναι άψαυστο αλλά υπάρχει. Τα άτομα είναι άφθαρτα και αιώνια αλλά αόρατα στο ανθρώπινο μάτι ως μικροσκοπικά. Κάθε σώμα που παρατηρούμε ή αισθανόμαστε (όπως ο αέρας) αποτελείται από άτομα. Τα άτομα όταν δεν επηρεάζονται από άλλα άτομα κινούνται αιωνίως ευθύγραμμα αλλά με κάποιο τρόπο μπορούν να αλληλεπιδρούν μεταξύ τους είτε απλώς αλλάζοντας κατεύθυνση είτε σχηματίζοντας μορφές μέσα στις οποίες η κίνησή τους είναι παλμική.
Η φυσική φιλοσοφία των ατομικών φιλοσόφων ενδιαφέρεται πάρα πολύ να εξηγήσει λογικά την παρατήρηση και τις αισθήσεις (σε αντίθεση με τους Ελεάτες). Διασημότερος εκφραστής της ήταν ο Δημόκριτος (γενικά σε αυτόν και στον Λεύκιππο αποδίδεται συνήθως η ιδέα). Την ιδέα προτίμησαν οι Επικούρειοι καθώς ήταν η θεωρία που προσπαθούσε περισσότερο να εξηγήσει υλιστικά την λειτουργία του κόσμου. Η ιδέα όμως κυνηγήθηκε για τον ίδιο λόγο από πολλούς (για παράδειγμα, από τον Πλάτωνα λόγω της ιδεαλιστικής φιλοσοφίας του και, αργότερα, από τον Χριστιανισμό λόγω του ηθικού σχετικισμού που συνεπαγόταν και την άρνηση της αθανασίας της ψυχής). Το τεράστιο έργο ειδικά του Δημόκριτου δεν σώζεται καθόλου. Ιδιαιτέρως στην Δύση (τον μεσαίωνα) δεν είχε καμία τύχη καθώς θεωρείτο αντίθετη στην αυθεντία του Αριστοτέλη. Σήμερα διατυπώνεται συχνά η άποψη ότι ο Δημόκριτος υποστήριζε την ατομική θεωρία χωρίς να διαθέτει καθόλου τις πειραματικές ενδείξεις που επενέφεραν την ατομική θεωρία στο προσκήνιο αλλά με δεδομένο ότι ήταν πολυγραφότατος και ότι οι ατομικοί φιλόσοφοι ενδιαφέρονταν πολύ για την περιγραφή της πραγματικότητας των αισθήσεων, η θέση αυτή θα έπρεπε να αμφισβητείται.
Το δέκατο όγδοο αιώνα ο Αντουάν Λωράν Λαβουαζιέ όρισε εκ νέου τα στοιχεία ως τα συστατικά που είναι αδύνατο να χωριστούν σε άλλα με οποιαδήποτε γνωστή χημική διαδικασία. Τα συστατικά αυτά είναι άφθαρτα (δεν καταστρέφονται και δεν δημιουργούνται από το τίποτα) και η ποσότητά τους μπορεί να μετρηθεί από την μάζα τους η οποία διατηρείται. Αυτή η αντιμετώπιση του προβλήματος ουσιαστικά ξεδιάλυνε τις έννοιες της χημείας δίνοντας τεράστια ώθηση στην ανάπτυξή της. Τελικά η επιστήμη επέστρεψε στην ατομική υπόθεση.
Κλασσική μηχανική
Ίσως ακούγεται κάπως παράξενο αλλά κατά κάποιον τρόπο η κλασσική μηχανική είναι στην πραγματικότητα ασύμβατη με την αφθαρσία της ύλης. Η κλασσική μηχανική βεβαίως απαιτεί την διατήρηση της μάζας και από αυτήν την άποψη δεν έρχεται σε αντίθεση στους νόμους του Λαβουαζιέ. Το πρόβλημα βρίσκεται στο γεγονός ότι η κλασική μηχανική αδυνατεί ουσιαστικά να πει οτιδήποτε για την δομή της ύλης. Η κλασσική μηχανική μελετά την κίνηση αντικειμένων αλλά το πρόβλημα της σύνθεσης τους το "κρύβει κάτω από το χαλί" ελπίζοντας πως κανείς δεν θα το προσέξει. Μια πρώτη υπόθεση θα μπορούσε να είναι ότι η ύλη μπορεί να διαιρείται επ' άπειρον σε όλο και μικρότερα τεμάχια. Ίσως δεν είναι και τόσο προφανές αλλά αυτή η υπόθεση έρχεται σε ισχυρή αντίθεση με την αφθαρσία της ύλης και αυτό γιατί η ύλη με την δυνατότητα να διαιρείται επ΄ άπειρον δεν θα μπορούσε να σχηματίζει σταθερές δομές αλλά θα διαλυόταν από μόνη της. Η εναλλακτική υπόθεση είναι ότι η ύλη αποτελείται από άτομα, δηλαδή διακριτά στοιχεία ύλης που για κάποιον λόγο έχουν το χαρακτηριστικό που λέει το όνομά τους. Η κλασσική μηχανική έχει ουσιαστική αδυναμία να προσφέρει κατανόηση της ατομικής φύσης της ύλης. Σε κάποιο βαθμό μπορούμε να έχουμε κάποιες επιτυχίες χρησιμοποιώντας την κλασσική στατιστική μηχανική αλλά γρήγορα θα βρεθούμε μπροστά σε φαινόμενα που θα αδυνατούμε να εξηγήσουμε ή χειρότερα θα αδυνατούμε να περιγράψουμε.
Η παρατήρηση ότι τα άτομα δεν μπορούν απλώς να συγκρούονται αλλά θα πρέπει να έχουν κάποιο "σχήμα" που θα τους επιτρέπει να συνδυάζονται με κατάλληλο τρόπο ώστε να δομούν τις μορφές που παρατηρούμε είχε γίνει ήδη από την αρχαιότητα. (Πλάτωνας)
Η τεχνική δυνατότητα για την πειραματική διερεύνηση της δομής του ατόμου δημιουργήθηκε με την ανακάλυψη της ραδιενέργειας (1894) και ειδικότερα της ακτινοβολίας -α. Πρόκειται για το γνωστό πείραμα του Ράδερφορντ που οδήγησε στο συμπέρασμα ότι σχεδόν το σύνολο της ατομικής μάζας βρίσκεται σε έναν θετικά φορτισμένο πυρήνα ενώ τα ηλεκτρόνια που αποτελούν το αρνητικό φορτίο τριγυρνούν στον υπόλοιπο όγκο του ατόμου. Για την κλασσική μηχανική αυτό το "πλανητικό" μοντέλο είναι απαράδεκτο ως ασταθές. Τα ηλεκτρόνια θα έπρεπε κινούμενα να ακτινοβολούν και να χάνουν διαρκώς ενέργεια, αλλά αυτό δεν είναι το μεγαλύτερο πρόβλημα.
Ας σταματήσουμε λίγο εδώ και ας κάνουμε μια σύγκριση. Τα πλανητικά συστήματα είναι πολύ απομακρυσμένα μεταξύ τους, τόσο που οι μεταξύ τους αλληλεπιδράσεις μπορούν να αγνοηθούν. Ένα πλανητικό σύστημα περνά την ζωή του αδιατάρακτο από εξωτερικές επιδράσεις σε κάποια γωνιά του αχανούς σύμπαντος. Στον μικρόκοσμο των ατόμων όμως η εικόνα δεν έχει καμία σχέση με αυτήν την κοσμική αταραξία. Τα άτομα βρίσκονται σε μια αδιάκοπη θερμική κίνηση με εκατομμύρια αμοιβαίες κρούσεις ανά δευτερόλεπτο. Αν φανταστούμε έστω και μια ανάλογη κρούση ανάμεσα σε δυο πλανητικά συστήματα, τότε δεν θα έμενε κυριολεκτικά τίποτα στην θέση του.
Ο πρώτος που προσπάθησε κάπως σοβαρά να δώσει μια θεωρία που να περιγράφει αυτό το εκπληκτικό φαινόμενο, και ταυτοχρόνως να εξηγήσει και άλλα φαινόμενα, ήταν ο Μπορ:
Κβαντική μηχανική
Στην προσπάθεια της μελέτης τής συμπεριφοράς της ίδιας τής δομής τής ύλης έγινε σαφές ότι όλο και περισσότερο έπρεπε να εγκαταλειφθεί η κλασσική μηχανική. Οι ιδέες της φυσικής συνέχειας ακλόνητες από την εποχή τού Αριστοτέλη εμφανίζονταν προβληματικές όσο ποτέ. Δεν είναι μόνο η ίδια η ατομική υπόθεση αλλά και μεγέθη όπως η στροφορμή εμφανίζονται στην νέα μηχανική που αναδύεται να επιδέχονται μόνο συγκεκριμένες τιμές και μια νέα σταθερά δράσης (η σταθερά του Πλανκ) συνδέει τις αποστάσεις με τις ορμές.
Τελικά η επιστήμη οδηγήθηκε σε μια νέα μηχανική (την κβαντομηχανική) όπου οι καταστάσεις των σωματιδίων περιγράφονται με τελείως διαφορετικό φορμαλισμό από αυτόν τής κλασσικής μηχανικής. Στην κλασσική μηχανική η κατάσταση ενός σωματιδίου περιγράφεται από την θέση του στον χώρο και την ορμή του. Στην κβαντική μηχανική ένα σωματίδιο δεν περιγράφεται από την θέση του ή την ορμή του αλλά θέσεις και ορμές παριστάνονται από τελεστές που δρουν στην κατάστασή του. Μπορούμε να έχουμε στην διάθεσή μας μέσες τιμές των μεγεθών αυτών και την διασπορά τους. Η διακριτοποίηση προκύπτει με φυσικό τρόπο από την μελέτη των ιδιοτιμών. Η συνηθέστερη αναπαράσταση είναι με τις λεγόμενες κυματοσυναρτήσεις χρησιμοποιώντας την κυματική αναλογία.
Η κβαντική μηχανική ουσιαστικά πετυχαίνει να περιγράψει το φαινόμενο της σταθερότητας των μορφών που σχηματίζει η ύλη.
Μη σχετικιστική κβαντομηχανική
Στην μη σχετικιστική κβαντομηχανική ο νόμος είναι η εξίσωση Σρέντιγκερ. Ίσως η σημαντικότερη ιδιότητα αυτής της εξίσωσης είναι ότι διατηρεί την συνολική πιθανότητα σε όλον τον χώρο. Ίσως δεν είναι τόσο εμφανές το συμπέρασμα αλλά ουσιαστικά αυστηρότερη εξασφάλιση της αφθαρσίας της ύλης δεν θα μπορούσαμε να ελπίζουμε. Ουσιαστικά αυτή η ιδιότητα μας λέει ότι ένα σωματίδιο δεν μπορεί ποτέ να καταστραφεί ή να δημιουργηθεί. Τα σωματίδια είναι άφθαρτα.
Σχετικιστική κβαντομηχανική
Παρόλο που σε πάρα πολλές περιπτώσεις η εξίσωση Σρέντιγκερ είναι πολύ ικανοποιητική και σε κάποιες ακόμα δεν χρειάζεται απαραιτήτως εγκατάλειψή της αλλά είναι αρκετές κάποιες "σχετικιστικές διορθώσεις" όταν ασχολούμαστε με την φυσική των στοιχειωδών σωματιδίων είναι αναγκαία μια εξίσωση που να είναι κάπως συμβατή με την ειδική σχετικότητα. Έχουμε την εξίσωση Ντιράκ. Αυτή όμως δεν διατηρεί την πιθανότητα. Τα στοιχειώδη σωμάτια δεν είναι άφθαρτα αλλά ικανά να διασπαστούν αυθορμήτως. Η αφθαρσία της ύλης μοιάζει να καταρρέει αλλά ευτυχώς συνεχίζουν να βρίσκονται σε ισχύ οι αρχές διατήρησης.
Έχουμε την αρχή διατήρησης τής ενέργειας και τής ορμής. Σύμφωνα με την ειδική σχετικότητα η μάζα του μητρικού σωματίου πρέπει να είναι μεγαλύτερη από το άθροισμα των μαζών των θυγατρικών. Αυτό δεν φαίνεται να μας βοηθάει και πολύ καθώς φαίνεται η ύλη να μπορεί να διαλυθεί σε σωματίδια μηδενικής μάζας. Έχουμε όμως ακόμα και την αρχή διατήρησης του ηλεκτρικού φορτίου.
Τι εμποδίζει όμως το πρωτόνιο να διασπαστεί σε ένα ποζιτρόνιο (και σε φωτόνια ή και νετρίνα); Με τέτοιου είδους διασπάσεις η ύλη ουσιαστικά θα αυτοκαταστρεφόταν. Μια δυνατή διάσπαση είναι του νετρονίου σε πρωτόνιο και ηλεκτρόνιο (και αντινετρίνο). Αυτή είναι δυνατή καθώς το νετρόνιο είναι βαρύτερο ενός πρωτονίου και ενός ηλεκτρονίου μαζί. Απαιτείται όμως αρκετός χρόνος. Το νετρόνιο έχει αρκετά σημαντικό χρόνο ημιζωής. Γενικά το κάθε σωματίδιο έχει τον δικό του χρόνο ημιζωής που έχει σχέση με την διαδικασία βάσει της οποίας διασπάται (σωματίδια για παράδειγμα με την λεγόμενη παράξενη γεύση ζουν περισσότερο από αυτό που κανονικά θα αναμενόταν και αυτό αποδίδεται στην διατήρηση της παραξενιάς η οποία όμως δεν είναι απόλυτη). Σε όλες τις γνωστές αντιδράσεις και διασπάσεις ο λεγόμενος "βαρυονικός αριθμός" διατηρείται πάντα (το πρωτόνιο έχει 1, το νετρόνιο έχει επίσης 1, το αντιπρωτόνιο και το αντινετρόνιο από -1, ηλεκτρόνια, μυόνια, πιόνια, φωτόνια, νετρίνα έχουν από 0).
Το ελαφρύτερο στοιχειώδες σωμάτιο με βαρυονικό αριθμό είναι το πρωτόνιο και έτσι δεν διασπάται χωρίς να παραβιάσει αυτήν την αρχή διατήρησης. Μπορούμε είτε να υποθέσουμε ότι δεν διασπάται ποτέ, είτε να υποθέσουμε ότι έχει τεράστιο χρόνο ζωής (μεγαλύτερο για παράδειγμα από την ηλικία του σύμπαντος) ώστε μπορούμε να το λογαριάζουμε ως άφθαρτο.
Τα πρωτόνια και τα νετρόνια όμως μπορούν να αλληλεπιδρούν με την λεγόμενη ισχυρή πυρηνική δύναμη σχηματίζοντας σωμάτια που λόγω του ελλείματος μάζας είναι σταθερά και αδύνατον να διασπαστούν από μόνα τους. Αυτά είναι οι πυρήνες των ατόμων. Στη φύση εντοπίζουμε είτε τους απολύτως σταθερούς πυρήνες είτε πυρήνες που δημιουργούνται εξαιτίας της κοσμικής ακτινοβολίας είτε πυρήνες που αν και ραδιενεργοί έχουν αρκετά μεγάλο χρόνο ζωής (όπως το ουράνιο) ώστε να έχουν επιζήσει στα δισεκατομμύρια χρόνια της ηλικίας της γης (είτε πυρήνες αποτέλεσμα της ραδιενέργειας αυτών) και από τον εικοστό αιώνα έχουμε και πυρήνες αποτέλεσμα της ενασχόλησης του ανθρώπου. Οι ενέργειες της χημείας δεν είναι αρκετές για πυρηνικές μεταστοιχειώσεις και έτσι η αφθαρσία της ύλης όπως διατυπώθηκε από τον Λαβουαζιέ δεν κινδυνεύει.
Παραπομπές
Κατηγορία:Ύλη
Ναζρίν Σαχ του Περάκ
Ο Σουλτάνος Ναζρίν Σαχ (Nazrin Muizzuddin Shah ibni Almarhum Sultan Azlan Muhibbuddin Shah Al-Maghfur-Lah ( στη γλώσσα Jawi : سلطان نظرين معز الدين شاه ابم المرحوم سلطان عزلن محب الدين شاه المغفر له; γεννημένος στις 27 Νοεμβρίου 1956-) είναι ο 35ος σουλτάνος του Περάκ .  Έγινε αντιβασιλέας (αναπληρωτής του Yang di-Pertuan Agong της Μαλαισίας), εκλεγείς στις 14 Οκτωβρίου 2016, πριν από την παραίτηση του Σουλτάνου Μοχάμετ Ε΄ στις 6 Ιανουαρίου 2019.  Ήταν υπηρεσιακός Βασιλιάς της Μαλαισίας το 2019 με τον τίτλο Yang di-Pertuan Agong.
Γεννήθηκε στην Τζώρτζταουν του κρατιδίου Πενάνγκ και φοίτησε σε σχολεία της Μαλαισίας και του Λονδίνου ως το 1973. Είναι κάτοχος μπάτσελορ Φιλοσοφίας, Πολιτικής και Οικονομικών από το Κολέγιο του Γουόρτσεστερ της Οξφόρδης και μεταπτυχιακού τίτλου στη Δημόσια Διοίκηση από το Πανεπιστήμιο Χάρβαρντ και ντοκτορά στην Πολιτική Οικονομία και στη Διακυβέρνηση από το Χάρβαρντ.
Ανακηρύχθηκε πρίγκιπας διάδοχος (Ραγιά Μουντά) του Περάκ στις 15 Απριλίου 1984, διαδεχόμενος τον πατέρα του, Σουλτάνο Αζλάν Σαχ, ο οποίος δύο εβδομάδες νωρίτερα, είχε στεφθεί Σουλτάνος του Περάκ. Διορίστηκε αντιβασιλέας του Περάκ όταν ο πατέρας του έγινε ο 9ος Βασιλιάς της Μαλαισίας (Yang di-Pertuan Agong) από το 1989 ως το 1994. Στις 14 Οκτωβρίου 2016 εξελέγη αντιβασιλέας και στις 2 Νοεμβρίου 2018 έγινε υπηρεσιακός Yang Di-Pertuan Agong στη θέση του ασθενούντος βασιλιά Μοχάμετ Ε΄. Ο τελευταίος παραιτήθηκε ξαφνικά από τον θρόνο στις 6 Ιανουαρίου 2019 και ο Ναζρίν έγινε ξανά υπηρεσιακός βασιλιάς την επομένη, μέχρι την εκλογή νέου βασιλιά στις 24 Ιανουαρίου και την ορκωμοσία του, μία εβδομάδα αργότερα.
Είναι κατά το ήμισυ τρίτος ξάδερφος του Τουνκού Ισμαήλ Σουλτάν Ιμπραήμ (διάδοχου πρίγκιπα και μελλοντικού σουλτάνου του Τζοχόρ, καθώς αμφότεροι μοιράζονται έναν κοινό πρόγονο (Idris Shah I of Perak).
Μεθυλενοκυκλοπροπένιο
Το μεθυλενοκυκλοπροπένιο (αγγλικά methylenecyclopropene) ή τριφουλβένιο είναι οργανική χημική ένωση, που περιέχει άνθρακα και υδρογόνο, με μοριακό τύπο C4H4, αλλά συμβολίζεται συχνά με το γραμμικό τύπο του (30 px). Είναι άχρωμο αέριο που πολυμερίζεται τάχιστα, αν υγροποιηθεί ή διαλυθεί σε άλλο υγρό, αλλά είναι (σχετικά) σταθερό, όσο βρίσκεται στην αέρια κατάσταση. Το μόριό του περιέχει υψηλή ενέργεια παραμόρφωσης και γι' αυτό είναι πολύ δραστικό χημικά. Συνθέθηκε και χαρακτηρίστηκε για πρώτη φορά το 1984, και έχει αξιόλογο θεωρητικό και πειραματικό ενδιαφέρον, γιατί είναι ένα παράδειγμα ένωσης με κάθετη σύζευξη, καθώς αποτελείται δομικά από έναν κυκλοπροπενικό δακτύλιο και έναν εξωκυκλικό διπλό δεσμό (άμεσα) συνδεμένο. Η έννοια «μεθυλενοκυκλοπροπένιο», επεκτείνεται, επίσης, και σε κάποιες από τις «θυγατρικές» του ενώσεις.
Περιγραφή
Το μεθυλενοκυκλοπροπένιο είναι το απλούστερο από τα φουλβένια, μια οικογένεια ασταθών κυκλικών ενώσεων με συζυγείς κάθετα τοποθετημένους δεσμούς και περιττό αριθμό ατόμων άνθρακα σε δακτύλιους. Το επόμενο της σειράς αυτής είναι το πενταφουλβένιο ή μεθυλενοκυκλοπενταδιένιο. Οι δυο διπλοί δεσμοί, που περιέχει το μόριό του, αλληλεπιδρούν σχηματίζοντας ένα αντιπροσωπευτικό π-συζευγμένο ηλεκτρονιακό σύστημα, με τους δυο δεσμούς τοποθετημένους εγκαρσίως. Το μεθυλενοκυκλοπροπένιο είναι επομένως υδρογονάνθρακας με όχι πλήρως εναλλασσόμενους δεσμούς. Η διπολική ροπή, που είναι περίπου τετραπλάσια εκείνης του (πενταφουλβενίου), μπορεί να υπολογιστεί με τη μέθοδος Χούκελ (Hückel method, HMO). Η μελέτη του περιλάμβανε χρήση ισοτοπομερών.
Χημική δραστικότητα
Τα περισσότετρα φουλβένια είναι τυπικώς μη αρωματικής φύσης, με βάση τα φασματοσκοπικά του δεδομένα, έχοντας ιδιότητες συγγενικότερες με τα αλκένια. Στην περίπτωση του τριφουλβενίου, αλλά και του πενταφουλβενίου, η δυνατότητα μεσομέρειας μεταξύ διπολικών μορφών δίνει και κάποιον αρωματικό χαρακτήρα στο κυκλικό μέρος της δομής του. Επιπλέον, όμως, σε αντίθεση με το πενταφουλβένιο, μια από τις μεσομερείς μορφές του τριφουλβενίου έχει αρνητικό ηλεκτρικό φορτίο στο εξωκυκλικό άτομο άνθρακα.
Όμοια με το επταφουλβένιο ή μεθυλενοκυκλοεπτατριένιο, το τριφουλβένιο πολυμερίζεται εύκολα στους −20°C και σταθεροποιείται αν ηλεκτρονιόφιλες ομάδες συνδεθούν με το εξωκυκλικό του άτομο άνθρακα.
Ευρωπαϊκό Κύπελλο Γυναικών 1994–95 (υδατοσφαίριση)
Το Ευρωπαϊκό Κύπελλο Γυναικών 1994–95 (αγγλικά: LEN European Cup 1994–95) ήταν η 8η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.
Το τουρνουά διοργανώθηκε από τις 6 Ιανουαρίου έως και τις 19 Μαρτίου του 1995. Ο τελικός παίχτηκε μεταξύ της Ολλανδικής Νερέους και της Ιταλικής Οριτζόντε Κατάνια. Η Νερέους νίκησε την Οριτζόντε Κατάνια με 9-8 και κέρδισε τον 2ο τίτλο στην ιστορία της.
Προκαταρκτικός γύρος
Ο Προκαταρκτικός γύρος διεξήχθη σε δύο ομίλους των τεσσάρων ομάδων μεταξύ 6 και 8 Ιανουαρίου του 1995. Οι πρώτες ομάδες από κάθε όμιλο προκρίθηκαν στην Τελική φάση.
1ος όμιλος
Οι αγώνες του 1ου ομίλου πραγματοποιήθηκαν στο Κρέφελντ.
Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
2ος όμιλος
Οι αγώνες του 2ου ομίλου πραγματοποιήθηκαν στο Νανσύ. Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
(Δ) Διοργανώτρια ομάδα.
Τελική φάση
Η Τελική φάση διεξήχθη σε δύο ομίλους των τριών ομάδων μεταξύ 15 και 19 Μαρτίου του 1995 στο Zwembad De Slag στο Ζάανταμ. Οι πρώτες ομάδες του προκαταρκτικού γύρου αντιμετώπισαν στην Τελική φάση τις ομάδες Νερέους, Βουλιαγμένη, Οριτζόντε Κατάνια και Σέντες.
2ος όμιλος
Πηγή:
Ημιτελικοί
Πηγή:
Πέμπτη θέση
Πηγή:
Τρίτη θέση
Πηγή:
Τελικός
Πηγή:
Τελική κατάταξη
Πηγή:
Εξωτερικοί σύνδεσμοι
1994–95 Κατηγορία:Υδατοσφαίριση το 1994 Κατηγορία:Υδατοσφαίριση το 1995
Μαλαισιανές γενικές εκλογές (2018)
Βουλευτικές εκλογές διεξήχθησαν στη Μαλαισία στις 9 Μαΐου του 2018 για την εκλογή του 14ου Κοινοβουλίου της Μαλαισίας. Εξελέγησαν 222 βουλευτές, προκειμένου να πληρωθούν οι ισάριθμες έδρες στην Dewan Rakyat (την Κάτω Βουλή του Κοινοβουλίου της Μαλαισίας) και 505 έδρες στις 12 από τις συνολικά 13 κρατιδιακές συνελεύσεις. Το 13ο Κοινοβούλιο διαλύθηκε από τον πρωθυπουργό Νατζίμπ Ραζάκ στις 7 Απριλίου 2018. Σε μία νίκη χωρίς προηγούμενο, ο συνασπισμός Pakatan Harapan (PH), ο οποίος αποτελούσε την αντιπολίτευση πριν τις εκλογές, κέρδισε την πλειοψηφία στην Dewan Rakyat μαζί με το Κόμμα Κληρονομιάς του Σαμπάχ (WARISAN), με αμφότερα τα PH και WARISAN να συγκεντρώνουν συνολικά 121 έδρες. Οι εκλογές ήταν ιστορικές, καθώς για πρώτη φορά έγινε αλλαγή καθεστώτος στα μαλαισιανά χρονικά, καθώς ο μέχρι πρότινος κυβερνών συνασπισμός Barisan Nasional (BN), ο οποίος κυβερνούσε αδιάλειπτα τη χώρα από την ανεξαρτησία της το 1957, καταψηφίστηκε και απώλεσε την εξουσία. Ο ηγέτης του PH, Μαχαθίρ Μοχάμαντ, ορκίστηκε πρωθυπουργός στις 10 Μαΐου και σε ηλικία 93 ετών έγινε ο γηραιότερος αρχηγός κυβέρνησης. Το BN, με αρχηγό τον Νατζίμπ έμεινε στις 79 έδρες και έγινε η νέα ομοσπονδιακή αντιπολίτευση, μαζί με το Gagasan Sejahtera (GS), το οποίο κατέλαβε 18 έδρες. Μία έδρα κέρδισε η Ενωμένη Συμμαχία του Σαμπάχ (USA) και εξελέγησαν επίσης 3 ανεξάρτητοι.
Στις ταυτόχρονες κρατιδιακές εκλογές για 12 νομοθετικές συνελεύσεις το, PH διατήρησε τα κρατίδια Πενάνγκ και Σελάνγκορ, ενώ πήρε τα Κεντάχ, Περάκ, Νέγκερι Σεμπιλάν, Μαλάκκα και Τζοχόρ από το BN. Το WARISAN πήρε το κρατίδιο Σαμπάχ από το BN, το οποίο διατήρησε μόνο δύο κρατίδια - το Περλίς και το Παχάνγκ. Το GS διατήρησε το Κελάνταν και κέρδισε το Τερενγκάνου, τα οποία ήλεγχε μέχρι πρότινος το BN. Καθώς το κρατίδιο διεξάγει τις εκλογές του αυτόνομα, δεν διενεργήθηκαν κρατιδιακές εκλογές στο Σαράουακ.
Έπειτα από τις εκλογές, ο πρωθυπουργός Μαχαθίρ εξασφάλισε βασιλική αμνηστία για τον φυλακισμένο αρχηγό του PH, Ανουάρ Ιμπραχίμ. Στο μεταξύ, ο Νατζίμπ παραιτήθηκε από την ηγεσία του BN στις 12 Μαΐου και τον διαδέχθηκε ως αρχηγός της αντιπολίτευσης ο Αχμάντ Ζαχίντ Χαμιντί.
Θεοδόσιος της Νάπολης
Ο Θεοδόσιος ήταν Βυζαντινός αξιωματούχος, δουξ της Νεάπολης την περίοδο 696-706.
Μαλαισιανές γενικές εκλογές (2018)
Εκλογικό σύστημα
Οι εκλογές διεξάγονται σε δύο επίπεδα: ομοσπονδιακό και κρατιδιακό. Στις ομοσπονδιακές εκλογές εκλέγονται τα μέλη της Dewan Rakyat, της Κάτω Βουλής, ενώ στις κρατιδιακές εκλογές αναδεικνύονται τα μέλη των συνελεύσεων στα 13 κρατίδια της Μαλαισίας. Ο πρωθυπουργός της χώρας και οι επικεφαλής υπουργοί των κρατιδίων εκλέγονται έμμεσα.
Θεοδόσιος της Νάπολης
Ο Θεοδόσιος είναι γνωστός από το Χρονικό των Δούκων του Μπενεβέντο, του Σαλέρνο, της Κάπυοας και της Νάπολης. Σύμφωνα με αυτό, έλαβε εξουσία επί του Δουκάτου της Νεάπολης το 696 μετά το θάνατο του προκατόχου του Μπονέλου. Επειδή εκείνη την εποχή η Νάπολη ήταν μέρος της Βυζαντινής αυτοκρατορίας ο Θεοδόσιος εκλέχτηκε από την αριστοκρατία της πόλης και έπειτα έπρεπε να εγκρίνει την εκλογή του ο αυτοκράτορας, αλλά είναι άγνωστο εάν έγινε αυτό επειδή επικρατούσε αναταραχή στον θρόνο της αυτοκρατορίας ανάμεσα στους Τιβέριο, Ιουστινιανό και Λεόντιο.
Μαλαισιανές γενικές εκλογές (2018)
Εκλογικό σύστημα
Η Dewan Rakyat αποτελείται από 222 μέλη που εκλέγονται για πενταετή θητεία. Οι έδρες αυτές κατανέμονται μεταξύ των 13 κρατιδίων αναλογικά με τον πληθυσμό που ψηφίζει. Τα μέλη εκλέγονται σε μονοεδρικές περιφέρειες, από τις οποίες η καθεμιά εκλέγει έναν αντιπρόσωπο στην Κάτω Βουλή με το πλειοψηφικό σύστημα. Αν ένα κόμμα αποκτά την πλειοψηφία των εδρών, τότε αποκτά το δικαίωμα να σχηματίσει κυβέρνηση, με τον αρχηγό του στην πρωθυπουργία. Εάν κανένα κόμμα δεν καταφέρει να συγκεντρώσει την απαιτούμενη πλειοψηφία, τότε σχηματίζεται κυβέρνηση μειοψηφίας ή κυβέρνηση συνασπισμού. Η ψηφοφορία δεν είναι υποχρεωτική. Η ηλικία ψήφου είναι άνω των 21.
Θεοδόσιος της Νάπολης
Σύμφωνα με τον Παύλο τον διάκονο, περίπου το 702 κατά την θητεία του Θεοδόσιου ο στρατός του Δούκα του Μπενεβέντο Γκιζούλφου, εισέβαλε στο Δουκάτο της Νάπολης. Οι Λομβαρδείς κατέλαβαν τις πόλεις Σόρα, Αρπίνο, Αρτς και Ακίνο, που ανήκαν στον Θεοδόσιο, αναγκάζοντας πολλούς ντόπιους να αναζητήσουν σωτηρία έξω από τα τείχη της Νάπολης, και στη συνέχεια επιτέθηκαν στα εδάφη του Πάπα Ιωάννη ΣΤ΄. Πιθανώς, οι επιτυχίες του Γκιζούλφου εξηγούνται από το γεγονός ότι ούτε η Νάπολη ούτε η Ρώμη είχαν τότε τακτικά βυζαντινά στρατεύματα, και τις δύο πόλεις φρουρούσαν πολιτοφυλακές (lat Milizia) μεταξύ των κατοίκων της περιοχής.
Μαλαισιανές γενικές εκλογές (2018)
Αποτελέσματα εκλογών
! rowspan=2 colspan=4 style="background-color:#E9E9E9;text-align:center;" | Κόμμα ! colspan=2 style="background-color:#E9E9E9;text-align:center;" |Ψήφοι ! colspan=3 style="background-color:#E9E9E9;text-align:center;" |Έδρες ! style="background-color:#E9E9E9;text-align:center;" |Ψήφοι ! style="background-color:#E9E9E9;text-align:center;" |% ! style="background-color:#E9E9E9;text-align:center;" |Κέρδος ! style="background-color:#E9E9E9;text-align:center;" |% ! style="background-color:#E9E9E9;text-align:center;" |+/– Πηγή: Εκλογική Επιτροπή της Μαλαισίας (SPR)
Θεοδόσιος της Νάπολης
Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης αναφέρει ότι ο Θεοδόσιος κυβέρνησε το Δουκάτο της Νάπολης για δέκα χρόνια και πέθανε το 706. Ο διάδοχός του ήταν ο Καισάριος Β΄.
Μαλαισιανές γενικές εκλογές (2018)
Μανιφέστα
2018 Μαλαισια
Θεοδόσιος της Νάπολης
Πηγές
Κατηγορία:Βυζαντινοί διοικητές της Νάπολης Κατηγορία:Βυζαντινοί δούκες Κατηγορία:Βυζαντινοί του 7ου αιώνα Κατηγορία:Βυζαντινοί του 8ου αιώνα Κατηγορία:Δούκες της Νάπολης
Βιβλιοθήκη (έπιπλο)
μικρογραφία|300x300εσ|Τυπική οικιακή βιβλιοθήκη
Η βιβλιοθήκη ή αρμάριο, είναι έπιπλο το οποίο διαθέτει ράφια για την τοποθέτηση βιβλίων και άλλων εντύπων. Συνήθως έχουν ανοικτή μορφή, ενώ υπάρχουν και παραλλαγές τους με γυάλινες πόρτες έτσι ώστε να προστατεύονται από την συσσώρευση σκόνης και παράλληλα να είναι δυνατή η ανάγνωση της ράχης τους. Χρησιμοποιούνται σε ιδιωτικές οικίες, εκπαιδευτικά ιδρύματα, γραφεία, βιβλιοπωλεία και σε κτήρια βιβλιοθηκών όπου καταλαμβάνουν τον κυρίως χώρο τους.
Ετυμολογία
Η ετυμολογία προέρχεται από την ελληνική λέξη βιβλιοθήκη. Στα λατινικά η λέξη διατηρήθηκε ως bibliotheca, και από εκεί μεταφέρθηκε έτσι σε αρκετές άλλες ρομανικές γλώσσες με μικροδιαφοροποιήσεις, καθώς και με παράλληλη χρήση τόσο για το έπιπλο όσο για το κτήριο που στεγάζει βιβλία.
Παλαιότερες μορφές
Οι πρώτες ιδιωτικές βιβλιοθήκες φέρονται να εμφανίστηκαν στην αρχαία Ρώμη, και ο Ρωμαίος ρήτορας Σενέκας συχνά σχολίαζε πως ενώ οι βιβλιοθήκες αυτές ήταν φορτωμένες με γραπτά οι ιδιοκτήτες τους ήταν αγράμματοι και απλώς ενδιαφέρονταν για την επίδειξη του πλούτου και του υποτιθέμενου πνεύματος τους.
Οι οριζόντια περιστρεφόμενες βιβλιοθήκες εμφανίστηκαν για πρώτη φορά στην Κίνα το 544, ενώ υπάρχουν και διάσπαρτες άλλες περιγραφές τους σε κινεζικά χειρόγραφα του 8ου και 9ου αιώνα, καθώς γνώρισαν ιδιαίτερα διάδοση στις βουδιστικές μονές υπό την δυναστεία των Σονγκ. Στην Ευρώπη, οι περιστρεφόμενες βιβλιοθήκες εμφανίστηκαν σε κάθετη μορφή το 1588 από τον Αγκοστίνο Ραμέλι και έγιναν γνωστές ως βιβλιοτροχοί.
Τοποθέτηση βιβλίων
Κατά τις παλαιότερες εποχές όμως, τα βιβλία δεν τοποθετούνταν με την ράχη τους προς τα έξω, αλλά συνήθως είτε τοποθετούνταν σωρηδόν το ένα πάνω στο άλλο, είτε τοποθετούνταν με την εμπρόσθια όψη τους να αντικρίζει προς τα έξω, καθώς οι τίτλοι γραφόταν μόνο στην εμπρόσθια όψη και όχι στις ράχες των βιβλίων. Μόνο μετά την εφεύρεση της τυπογραφίας και αφότου η παραγωγή νέων βιβλίων αυξήθηκε κατά πολύ, οι τίτλοι άρχισαν πλέον να αναγράφονται και στις ράχες, με συνέπεια τα βιβλία να τοποθετούνται πλέον και με την ράχη τους προς τα έξω, σύμβαση η οποία επικράτησε μετέπειτα.
Παραλλαγές
Τα ιδιαίτερα σπάνια ή ευπαθή βιβλία προστατεύονται σε ειδικές βιβλιοθήκες οι οποίες έχουν ενισχυμένο γυαλί και κλειδαριά. Υπάρχουν επίσης ποικιλίες όπου άλλα έπιπλα μπορεί να διαθέτουν παράλληλα και λειτουργία βιβλιοθήκης για τοποθέτηση βιβλίων, όπως γραφείο με ενσωματωμένα ράφια ή χαμηλό τραπέζι. Στα μεγάλα ιδρύματα μουσείων και βιβλιοθηκών υπάρχουν και σε μορφή με ρόδες στην βάση τους ώστε να είναι εύκολη η μετακίνηση τους, καθώς και σε μορφή συρόμενης πόρτας ή με κυλιόμενη σκάλα προσαρμοσμένη πάνω τους για τα πολύ ψηλά ράφια.
Παραπομπές
Κατηγορία:Βιβλιοθήκες (έπιπλο)
Ελπινίκη Σταμούλη Σαραντή
Η Ελπινίκη Σταμούλη-Σαραντή υπήρξε Ελληνίδα λαογράφος.
Βιογραφία
Η Ελπινίκη Σταμούλη γεννήθηκε στη Σηλυβρία της Ανατολικής Θράκης το 1882, και ήταν κόρη του πολυμαθούς ευπατρίδη λογίου και πολιτευτή Αναστασίου Σταμούλη και αδελφή των Μιλτιάδη Σταμούλη και Σωφρονίου μητροπολίτη Ελευθερουπόλεως. Σπούδασε στο Ζάππειο Παρθεναγωγείο Κωνσταντινουπόλεως, απ' όπου αποφοίτησε το 1898. Με τον πατέρα της ταξίδευσε στην Ευρώπη και την Αίγυπτο, και το 1908 στους Αγίους Τόπους.
Μετά την Ανταλλαγή πληθυσμών το 1922 η οικογένεια Σταμούλη κατέφυγε στην Αθήνα, όπου η Ελπινίκη ξεκίνησε τη συστηματική καταγραφή εθίμων και παραδόσεων ολόκληρης της Ανατολικής Θράκης, βασιζόμενη σε μαρτυρίες προσφύγων που εγκαταστάθηκαν εκεί. Την πολυετή εργασία της εξέδωσε σε δύο τόμους: "Απο την Ανατολική Θράκη : η Σηλυβρία με τα γύρω της χωριά" τα έτη 1956 και 1959.
Η λαογραφική προσφορά της Ελπινίκης Σταμούλη-Σαραντή είναι από τις πλουσιότερες και πιό αντιπροσωπευτικές για την Σηλυβρία και την Ανατολική Θράκη. Με την πνευματικότητα και την γυναικεία κατανόησή της, αλλά και με την διορατικότητα που την διέκρινε, χρησιμοποίησε στα δημοσιεύματά της την καθομιλουμένη γλώσσα των περιοχών που περιέγραφε, δίνοντάς μας ποιοτικά και ποσοτικά άριστο λαογραφικό υλικό, για όλους τους τομείς της λαογραφίας.
Δημοσίευσε πλήθος άρθρων με παραμύθια, λεξιλόγιο, λαϊκή βοτανολογία κλπ. στα περιοδικά : "Ελληνίδα", "Λαογραφία", "Θρακικά", "Αρχείον Θρακικού Θησαυρού", "Αρχείον Πόντου", "Μικρασιατικά Χρονικά", "Νέα Εστία", "Ελληνική Δημιουργία", "Μακεδονικόν Ημερολόγιον" και στην εφημερίδα "Ελεύθερον Βήμα" αλλά και στην "Μεγάλη Ελληνική Εγκυκλοπαίδεια".
Μαζί με την Κατίνα Βεΐκου - Σεραμέτη θεωρούνται οι κατεξοχήν λαογράφοι της ευρύτερης περιοχής της Σηλυβρίας, αφού και οι δύο διέσωσαν πολύτιμες μαρτυρίες καταγράφοντας έθιμα και λαϊκές συνήθειες, σήμερα ξεχασμένα.
Έδρασε επίσης ιδρύοντας σχολείο στον Έβρο και γηροκομείο στην Νέα Σμύρνη. Απεβίωσε στη Νέα Σμύρνη στις 16 Σεπτεμβρίου 1971. Το όνομά της δόθηκε σε οδό της Νέας Σμύρνης. Ο τάφος της βρίσκεται στη Νέα Σμύρνη, όπου αναπαύεται η οικογένεια Σταμούλη και ο άνδρας της Μιλτιάδης Σαραντής, με γραμμένο στην πλάκα τους τούτο το απλό ποίημα: Ἀπ' τῆς Θράκης τὴ δούλη πατρίδα στὴν ἐλεύθερη χώρα κοιμηθήκαμε τώρα μ' αἰώνια ἐλπίδα στὴ ζωή τῆς Φυλῆς.
735
Η τρέχουσα σελίδα αφορά το έτος 735 κατά το Γρηγοριανό ημερολόγιο
Θάνατοι
Κατηγορία:Έτη
Υπερχείλιση
Στη γενική χρήση της η λέξη υπερχείλιση χρησιμοποιείται όταν μια ποσότητα ουσίας (π.χ. όγκος κάποιου ρευστού) υπερβαίνει την ικανότητα του προοριζόμενου δοχείου του.
Στην επιστήμη υπολογιστών και στα ψηφιακά ηλεκτρονικά χρησιμοποιείται ως:
Επαρχία της Τεργέστης
Η επαρχία της Τεργέστης εκτείνεται σε μία μικρή λωρίδα γης πλάτους 5-10χμ. και μήκους περίπου 30χμ. από το επίπεδο της θάλασσας ως το οροπέδιο του Κάρσο, σε υψόμετρο 400μ. πάνω από την επιφάνεια της θάλασσας. Είναι η μικρότερη σε έκταση επαρχία της Ιταλίας και συνορεύει βορειοδυτικά με την επαρχία της Γκορίτσια, ανατολικά με τη Σλοβενία και νότια βρέχεται από τον Κόλπο της Τεργέστης (Αδριατική θάλασσα).
Ιστορία
Με το τέλος του Β' Παγκοσμίου Πολέμου, η ελεύθερη περιοχή της Τεργέστης ορίστηκε ως ανεξάρτητο κρατίδιο (15 Σεπτεμβρίου 1947). Στις 26 Οκτωβρίου 1954 η Ιταλία και η Γιουγκοσλαβία συμφώνησαν στον ντε φάκτο διαχωρισμό της περιοχής σε δύο ζώνες. Η Ζώνη Α του κρατιδίου προσαρτήθηκε στην Ιταλία και έγινε η σημερινή επαρχία της Τεργέστης και η Ζώνη Β περιήλθε στη Γιουγκοσλαβία. Στις 11 Οκτωβρίου 1977, με το Σύμφωνο του Όσιμο, η επαρχία της Τεργέστης έγινε επίσημα μέρος της Ιταλίας.
736
Η τρέχουσα σελίδα αφορά το έτος 736 κατά το Γρηγοριανό ημερολόγιο
Επαρχία της Τεργέστης
Εξωτερικοί σύνδεσμοι
Κατηγορία:Επαρχίες του Φριούλι-Βενέτσια Τζούλια
736
Θάνατοι
Κατηγορία:Έτη
Δημήτριος Αργυρόπουλος (αεροπόρος)
Κατατάχθηκε στη Ναυτική Αεροπορία το 1915, στο Παλαιό Φάληρο. Κατά το τέλος του 1916 βρίσκεται στην αεροπορική σχολή του Μούδρου στη Λήμνο για να ολοκληρώσει την εκπαίδευσή του ως χειριστής αεροσκάφους. Συμμετείχε στις επιχειρήσεις του Μακεδονικού Μετώπου του Α' Παγκοσμίου Πολέμου από το αεροδρόμιο Καζαβήτι στη Θάσο. Στις 5 Ιουνίου 1917, ενώ επέβαινε με τον σημαιοφόρο Παντελή Ψύχα σε αεροσκάφος Henry Farman F.27, καταρρίφθηκε ύστερα από αερομαχία με γερμανικό αεροσκάφος βόρεια της Θάσου. Σκοτώθηκε κατά την πρόσκρουση του αεροσκάφους του στη θάλασσα.
Πηγές
Κατηγορία:Έλληνες αξιωματικοί του Πολεμικού Ναυτικού Κατηγορία:Πρωτοπόροι της αεροπορίας
Κατευθυνόμενος άκυκλος γράφος
thumb|Ένα παράδειγμα ενός κατευθυνόμενου άκυκλου γράφου
Στην Επιστήμη Υπολογιστών, ένας γράφος ονομάζεται κατευθυνόμενος άκυκλος γράφος αν είναι κατευθυνόμενος και δεν περιέχει κύκλους. Δηλαδή, οι ακμές του δεν είναι αμφίδρομες, αλλά έχουν κατεύθυνση, και για κανένα κόμβο δεν υπάρχει μονοπάτι (πέρα από το τετριμμένο) που να ξεκινά από αυτόν και να καταλήγει σ' αυτόν.
Ένας κατευθυνόμενος άκυκλος γράφος μπορεί να χρησιμεύσει στη μοντελοποίηση διαφόρων δομών. Για παράδειγμα, μιας ροής εργασιών, ή ενός προγράμματος σπουδών όπου κάποια μαθήματα έχουν προαπαιτούμενα μαθήματα, ή μιας μερικής διάταξης στα στοιχεία ενός συνόλου.
Τοπολογική ταξινόμηση
Κάθε κατευθυνόμενος άκυκλος γράφος έχει μια τοπολογική ταξινόμηση κι αυτό συμβαίνει επειδή αυτό το είδος γραφημάτων δεν έχει κύκλους. Η τοπολογική ταξινόμηση ενός κατευθυνόμενου άκυκλου γράφου (δηλαδή με n κορυφές) γίνεται γραμμικά στο μέγεθος του γράφου.
Ευρεση συντομότερων διαδρομών από κοινή αφετηρία
Κατηγορία:Θεωρία γράφων
Πάντα στο Κόκκινο
Το Πάντα στο Κόκκινο (πρωτότυπος αγγλικός τίτλος: Turning Red) είναι μια αμερικανική ταινία κινουμένων σχεδίων φαντασίας του 2022 σε υπολογιστή, παραγωγής Pixar Animation Studios και διανομής Walt Disney Studios Motion Pictures. Το σκηνοθέτησε η Domee Shi στο μεγάλου μήκους σκηνοθετικό της ντεμπούτο, σε σενάριο Σι και Τζούλια Τσο, και παραγωγή της Λίντσεϊ Κόλινς. Πρωταγωνιστούν οι φωνές των Ροζαλί Σιάνγκ, Σάντρα Ο, Άβα Μορς, Hyein Park, Μαϊτρέγι Ραμακρίσναν, Όριον Λι, Γουάι Τσινγκ Χο, Τρίσταν Ακέρικ Τσεν και Τζέιμς Χονγκ.
Είναι η πρώτη ταινία της Pixar που σκηνοθετήθηκε αποκλειστικά από γυναίκα. Η Shi, που σκηνοθέτησε στο παρελθόν τη μικρού μήκους ταινία Bao (2018), ανέπτυξε την ταινία ως τις εμπειρίες της μεγαλώνοντας στο Τορόντο. Παρουσίασε τρεις ιδέες, συμπεριλαμβανομένου του Πάντα στο Κόκκινο, στην Pixar τον Οκτώβριο του 2017. Η ταινία ξεκίνησε να αναπτύσσεται τον Μάιο του 2018 όταν η Shi ανακοινώθηκε ως συγγραφέας και σκηνοθέτης μιας ταινίας μεγάλου μήκους. Αρκετοί εμψυχωτές της Pixar επισκέφτηκαν τοποθεσίες γύρω από τη Βόρεια Καλιφόρνια συγκεντρώνοντας έμπνευση και οπτικές αναφορές. Το σχέδιο και το animation εμπνεύστηκαν από έργα anime. Για να καταγράψουν αυτές τις επιρροές anime, προστέθηκαν χειροποίητα 2D κινούμενα εφέ πάνω στο 3D animation της Pixar. Η ανάπτυξη του Πάντα στο Κόκκινο διήρκεσε τέσσερα χρόνια, με προϋπολογισμό περίπου 175 εκατομμυρίων δολαρίων, και έγινε η ταχύτερη παραγωγή για ταινία της Pixar. Ο Λούντβιχ Γιόρανσον συνέθεσε τη μουσική παρτιτούρα της ταινίας για την πρώτη του ταινία κινουμένων σχεδίων με τους Μπίλλι Άιλις και Φιννέας Ο'Κόνελ να ερμηνεύουν πρωτότυπα τραγούδια για την ταινία.
Ειδικές προβολές του Πάντα στο Κόκκινο πραγματοποιήθηκαν στο Λονδίνο στο Everyman Borough Yards στις 21 Φεβρουαρίου 2022 και στο Τορόντο στο TIFF Bell Lightbox στις 8 Μαρτίου. Έκανε πρεμιέρα στο El Capitan Theatre στο Λος Άντζελες την 1η Μαρτίου και στις 11 Μαρτίου κυκλοφόρησε στην υπηρεσία ροής Disney+ και σε περιορισμένους κινηματογράφους. Κυκλοφόρησε κινηματογραφικά στις περισσότερες χώρες χωρίς Disney+, με εισπράξεις άνω των 20 εκατομμυρίων δολαρίων, και έγινε μια κριτική επιτυχία. Η ταινία ήταν υποψήφια για την καλύτερη ταινία κινουμένων σχεδίων στα 80α Βραβεία Χρυσής Σφαίρας.
Εξωτερικοί σύνδεσμοι
Κατηγορία:Ταινίες του 2022 Κατηγορία:Αμερικανικές 3D ταινίες Κατηγορία:Αγγλόφωνες ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Αμερικανικές εφηβικές ταινίες Κατηγορία:Σκηνοθετικό ντεμπούτο σε ταινίες Κατηγορία:Ταινίες παραγωγής Pixar Κατηγορία:Ταινίες του Disney+ Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:Ταινίες με μουσική σύνθεση Λούντβιχ Γιόρανσον Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες IMAX Κατηγορία:Ταινίες κινουμένων σχεδίων του 2022
Ν.Α.Ο. Δάφνη Αχαΐας
Ο Ναυτικός Αθλητικός Όμιλος Δάφνης Αχαΐας είναι αθλητικός σύλλογος με έδρα την κωμόπολη της Δάφνης Αχαΐας. Ιδρύθηκε το 1999 και έχει τμήματα κανόε καγιάκ, ράφτινγκ, σκι και σόφτμπολ.
Έχει ιδιόκτητες εγκαταστάσεις στο ποτάμι του Λάδωνα για τα ναυταθλητικά του τμήματα. Το γνωστότερο τμήμα της ομάδας είναι αυτό του σόφτμπολ με συμμετοχές στην Α΄ Εθνική.
Κατάταξη της ομάδας στην Α΄ Εθνική σόφτμπολ:
Παραπομπές
Κατηγορία:Αθλητικοί σύλλογοι Αχαΐας Κατηγορία:Ιδρύσεις αθλητικών συλλόγων το 1999 Κατηγορία:Ελληνικοί αθλητικοί σύλλογοι σόφτμπολ Κατηγορία:Ελληνικοί ναυτικοί όμιλοι Κατηγορία:Ελληνικοί σύλλογοι κανόε καγιάκ
738
Η τρέχουσα σελίδα αφορά το έτος 738 κατά το Γρηγοριανό ημερολόγιο
Θάνατοι
Κατηγορία:Έτη
Ανάκυκλος το πύρεθρον
Ο Ανάκυκλος το πύρεθρον (Anacyclus pyrethrum) (pellitory, Ισπανικό χαμομήλι ή μαργαρίτα Όρους Άτλας) είναι ένα πολυετές (perennial) βότανο όπως χαμομήλι στον οικότοπο και την εμφάνιση. Είναι σε μια διαφορετική οικογένεια (Asteraceae) από τα φυτά που είναι γνωστά ως pellitory-του-τοίχου (Parietaria officinalis) και του απλωτού pellitory (Parietaria judaica).
Βρίσκεται στη Βόρεια Αφρική, αλλού στη Μεσογειακή περιοχή, στα Ιμαλάια, στη Βόρεια Ινδία και στις Αραβικές χώρες.
Είναι δημοφιλές ως τροφή μπαχαρικού. Προκαλεί θερμότητα, κνησμό και ερυθρότητα όταν εφαρμόζεται στο δέρμα.
Αν και θα μπορούσε κανείς να υποθέσει από το επίθημα πύρεθρου ότι αυτό το φυτό μπορεί να περιέχει πυρεθρίνες, δεν τις περιέχει. Το δεύτερο τμήμα της διωνυμικής ονοματολογίας προέρχεται από την Αρχαία Ελληνική ονομασία για το φυτό, Πύρεθρον, ενώ οι πυρεθρίνες ονομάζονται από το Πύρεθρο, που χρησιμοποιήθηκαν πιο πρόσφατα για τα διάφορα φυτά του γένους Χρυσάνθεμο, μερικά από τα οποία περιέχουν πυρεθρίνες.
Η Αγιουρβέδα (το αρχαίο Ινδικό ιατρική σύστημα) και η Σίντα (το φαρμακευτικό σύστημα από τους Ταμίλ Ναντού, το νότιο κρατίδιο της Ινδίας) έχουν χρήσεις για αυτή τη ρίζα του φυτού και για αιώνες έχει χρησιμοποιηθεί ως φάρμακο. Στα Χίντι λέγεται Akkal-Kara, στα Μαράθι Akkal Kadha και στα Ταμίλ Akkarakaaram (அக்கரகாரம்). Ένα λάδι που παρασκευάζεται με μια μέθοδο γνωστή ως λάκκος εξόρυξης (Ταμίλ: குழி எண்ணெய்).
Εκχυλίσματα από Ανάκυκλο το πύρεθρον (Anacyclus pyrethrum) έχουν αναβολική δράση στα ποντίκια και επίσης την αύξηση της τεστοστερόνης στα ζωικά μοντέλα.
Η ποικιλία «depressus» (μερικές φορές θεωρείται ένα ξεχωριστό είδος, Anacyclus depressus), που ονομάζεται χαλί μαργαρίτα ή μαργαρίτα Όρους Άτλας, καλλιεργείται ως διακοσμητικό χαμηλής ύδρευσης και ανθίζων την άνοιξη.
Διανομή
Sources: GRIN, E+M, AFPD
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Εξωτερικοί σύνδεσμοι
Κατηγορία:Ανθεμίδες Κατηγορία:Φαρμακευτικά φυτά της Αφρικής Κατηγορία:Φαρμακευτικά φυτά της Ασίας Κατηγορία:Φαρμακευτικά φυτά της Ευρώπης Κατηγορία:Φυτά που χρησιμοποιούνται στην Αγιουρβέδα
Ματθαίος Β΄ Ορσίνι
Καταγωγή
Ο Μάιος ή Ματθαίος Β΄ Ορσίνι ήταν γιός του Ματθαίου Α΄Ορσίνη. Όπως συνηθιζόταν την εποχή εκείνη ο γιός ενός Κυρίαρχου λάβαινε το όνομα του πατέρα του εν όσο αυτός ζούσε. Η συνωνυμία όμως αυτή αφ’ ενός και η έλλειψη διασταυρωμένων πληροφοριών από την εποχή εκείνη αφ’ ετέρου, έχει προκαλέσει σύγχυση και διαφωνίες γύρω από το πρόσωπο αυτό. Αναφέρεται και ως ένας ανώνυμος διάδοχος του Ματθαίου Α΄. Στη βιβλιογραφία σε κάποιες περιπτώσεις περιγράφεται ένας Ματθαίος Ορσίνι ως Παλατινός Κόμης από το 1195 έως 1259.
Σχέση με το Δεσποτάτο της Ηπείρου
Ο Ματθαίος Β΄διαδέχθηκε τον ομώνυμο πατέρα του Ματθαίο Α΄ στην Παλατινή Κομητεία Κεφαλληνίας και Ζακύνθου το 1238, και ήταν υποτελής του Πρίγκιπα της Αχαϊας. Για να εξασφαλίσει σχέσεις καλής γειτονίας και με το Δεσποτάτο της Ηπείρου, έλαβε για σύζυγό του την Άννα Κομνηνή αδελφή του Δεσπότη Θεόδωρου Αγγέλου Κομνηνού, ενώ σύμφωνα με άλλη πηγή, σύζυγός του έγινε ή Θεοδώρα, θυγατέρα του Δεσπότη Μιχαήλ Α’ Κομνηνού Δούκα Αγγέλου.
Συμμετοχή στην λύση της πολιορκίας της Κωνσταντινούπολης
Στην προσπάθεια να εκδίωξη τους Λατίνους από την Πόλη, ο Ιωάννης Γ´ Δούκας Βατάτζης πολιόρκησε την Κωνσταντινούπολη με την βοήθεια του Τσάρου των Βουλγάρων Ιβάν Ασέν Β΄. Εκείνη την περίοδο Λατίνος αυτοκράτορας ήταν ο ανήλικος Βαλδουίνος Β΄ υπό την κηδεμονία του Ιωάννη του Μπριέν ο οποίος μπροστά στον κίνδυνο της ανακατάληψης της Πόλης από τους Βυζαντινούς ζήτησε την βοήθεια του Γοδεφρείδου Β΄ Βιλλεαρδουίνου. Ο Πρίγκιπας της Αχαΐας συνοδευόμενος από τους υποτελείς του ηγεμόνες, έσπευσε με στόλο σε βοήθεια του Λατίνου αυτοκράτορα το 1239. Για την συμμετοχή του ο Ματθαίος ανταμείφθηκε με δωρεές και τιμάρια.
Συμμετοχή στην πολιορκία της Μονεμβασιάς
Όταν ο Γουλιέλμος Β΄ Βιλλεαρδουίνος αποφάσισε να κατακτήσει το τελευταίο οχυρό των Βυζαντινών στην Πελοπόννησο, την Μονεμβασιά, εκάλεσε το 1248 τούς υποτελείς Ηγεμόνες του Πριγκιπάτου της Αχαΐας να τον βοηθήσουν στην πολιορκία. Ο Ματθαίος σαν υποτελής και ομότιμος του ηγεμόνα του Πριγκιπάτου συμμετείχε στην πολιορκία η οποία διήρκεσε τρία περίπου χρόνια και κατέληξε στην παράδοση της Μονεμβασιάς.
Οικογένεια
Ο Ματθαίος Β΄και η σύζυγός του Άννα (ή Θεοδώρα) Αγγελίνα απέκτησαν 4 παιδιά :
1. Μία θυγατέρα η οποία παντρεύτηκε τον GUILLAUME DE MERY
2. Τον Ριχάρδο, Παλατινό Κόμη Κεφαλονιάς και Ζακύνθου 1259 – 1303
3. Τον Θεόδωρο ο οποίος έγινε Πατριάρχης Αντιοχείας ως Θεοδόσιος.
4. Δεύτερη θυγατέρα η οποία παντρεύτηκε τον BAUDOUIN D'AINE.
Ο Ματθαίος πέθανε το 1259 και τον διαδέχθηκε ο γιος του Ριχάρδος.
Βιβλιογραφία
Κατηγορία:Παλατινοί κόμητες της Κεφαλονιάς και της Ζακύνθου Κατηγορία:Οικογένεια Ορσίνι
Γεώργιος Τσακίρογλου
Ο Γεώργιος Τσακίρογλου υπήρξε Έλληνας ιατρός και συλλέκτης τέχνης.
Βιογραφία
Πατρίδα του ήταν η Σμύρνη, όπου γεννήθηκε και πήγε σχολείο. Σπούδασε ιατρική στο Πανεπιστήμιο της Αθήνας και από εκεί πήγε στη Γαλλία, όπου συνέχισε τις σπουδές του στο Πανεπιστήμιο της Λυών και αναγορεύτηκε διδάκτωρ το 1922. Ξανά επέστρεψε στην Αθήνα και διορίστηκε στο Μαιευτήριο Μαρίκας Ηλιάδη. Έκανε σημαντική συλλογή έργων Βυζαντινής αγιογραφίας και Νεοελληνικής ζωγραφικής, την οποία δώρισε στην εστία της Νέας Σμύρνης. Προς τιμή του ονομάστηκε η «οδός Τσακίρογλου Γ.» στη Νέα Σμύρνη.
Πηγές
Κατηγορία:Έλληνες συλλέκτες έργων τέχνης
HMS Chivalrous (R21)
Το HMS Chivalrous ήταν αντιτορπιλικό κλάσης C που ναυπηγήθηκε για το Βασιλικό Ναυτικό και δόθηκε, μέσω του Πολεμικού Ναυτικού των ΗΠΑ, ως στρατιωτική βοήθεια στο Πακιστάν. Διαλύθηκε για σκραπ το 1961.
Με το Βασιλικό Ναυτικό
Το Chivalrous καθελκύστηκε στις 22 Ιουνίου 1945 και δεν πρόλαβε να γνωρίσει πολεμική δράση στον Δεύτερο Παγκόσμιο Πόλεμο. Εντάχθηκε στην 14η (αργότερα 1η) Μοίρα Αντιτορπιλικών στην Μεσόγειο. Στα 1947 ανέλαβε μαζί με άλλα σκάφη του στόλου την παρεμπόδιση της παράνομης μετανάστευσης στην Παλαιστίνη
Με το Ναυτικό του Πακιστάν
Δόθηκε στο Πολεμικό Ναυτικό του Πακιστάν στις 29 Ιουνίου 1954 και μετονομάστηκε σε Taimur. Αργότερα επεστράφη στο Βασιλικό Ναυτικό και το 1961 διαλύθηκε για σκραπ.
Βιβλιογραφία
Κατηγορία:Αντιτορπιλικά κλάσης C (1943) του Βασιλικού Ναυτικού
Ολυμπιακός Σ.Φ.Π. (ποδόσφαιρο)
Ο Ολυμπιακός Σύνδεσμος Φιλάθλων Πειραιώς, ή εν συντομία «Ολυμπιακός Πειραιώς», είναι ελληνικό αθλητικό σωματείο το οποίο εδρεύει στον Πειραιά. Ιδρύθηκε στις 10 Μαρτίου 1925 και είναι από τους μεγαλύτερους αθλητικούς συλλόγους στην Ελλάδα. Το τμήμα ποδοσφαίρου του Ολυμπιακού Συνδέσμου Φιλάθλων Πειραιώς αγωνίζεται στο επαγγελματικό πρωτάθλημα της Super League 1 με την επωνυμία «Ολυμπιακός Π.Α.Ε.».
Θεωρείται η πλέον επιτυχημένη ομάδα στην ιστορία του ελληνικού ποδοσφαίρου, έχοντας κατακτήσει 47 πρωταθλήματα Ελλάδας (από τα 86 διεξαχθέντα), 28 κύπελλα Ελλάδας (από τα 79 ολοκληρωθέντα) και 18 νταμπλ τίτλων, περισσότερα από κάθε άλλη ελληνική ομάδα σε κάθε κατηγορία τίτλων. Ο Ολυμπιακός είναι επίσης μία από τις τρεις ομάδες που δεν έχουν υποβιβαστεί ποτέ από την Α΄ Εθνική κατηγορία.
Σε ευρωπαϊκό επίπεδο, έχει προκριθεί δύο φορές σε προημιτελικά διασυλλογικής διοργάνωσης -στο Τσάμπιονς Λιγκ την περίοδο 1998–99 και στο κύπελλο Κυπελλούχων την περίοδο 1992–93- ενώ είναι από τα ιδρυτικά μέλη της Ομοσπονδίας Ευρωπαϊκών Συλλόγων. Επίσης, βρίσκεται στην 9η θέση παγκοσμίως σε κατακτήσεις τίτλων.
Κατέχει το ρεκόρ της κατάκτησης 7 συνεχόμενων Πρωταθλημάτων Ελλάδας δύο φορές, την περίοδο 1997–2003 και την περίοδο 2011–2017, καταρρίπτοντας το δικό του προηγούμενο ρεκόρ των 6 συνεχόμενων κατακτήσεων από τη δεκαετία του 1950 (1954–1959). Έχει επίσης καταφέρει 5 συνεχόμενες κατακτήσεις (2005–2009), 4 συνεχόμενες κατακτήσεις (1980–1983) και άλλες δύο φορές 3 συνεχόμενες (1936–1938), (1973–1975).
Στο κύπελλο Ελλάδας κατέχει επίσης το ρεκόρ της κατάκτησης των περισσότερων τροπαίων (28), αλλά και το ρεκόρ των συνεχόμενων τροπαίων, με 6 διαδοχικά την περίοδο 1957–63 (το 1962 ο θεσμός διακόπηκε). Επίσης έμεινε αήττητος στο κύπελλο για 11 συνεχόμενα χρόνια (1956-1967, τα έτη 1964 και 1966 ο τίτλος αποδόθηκε στην ΑΕΚ χωρίς να γίνουν οι τελικοί). Έχει ακόμα κατακτήσει και 4 διαδοχικά κύπελλα την περίοδο 1951–54. Έχει ακόμη 18 νταμπλ και 6 πρωταθλήματα Ελλάδας αήττητος (1937, 1938, 1948, 1951, 1954 και 1955).
Έδρα της ομάδας είναι το Στάδιο Γεώργιος Καραϊσκάκης στο Νέο Φάληρο του Πειραιά, χωρητικότητας 32.115 θεατών. Σύμφωνα και με την UEFA, είναι η πιο δημοφιλής ομάδα στην Ελλάδα. Έχει διαχρονική και μεγάλη αντιπαλότητα με τον Παναθηναϊκό, με τον οποίο συναγωνίζεται στο λεγόμενο ντέρμπι των αιωνίων αντιπάλων.
Ίδρυση
Το όνομα του νέου συλλόγου το έδωσε ο πρώτος αντιπρόεδρός του, Νότης Καμπέρος, δίνοντας τέλος στις διαφωνίες που είχαν δημιουργηθεί. Ο Μιχάλης Μανούσκος πρόσθεσε το «Σύνδεσμος Φιλάθλων Πειραιώς» και ο τίτλος ψηφίστηκε ομόφωνα. Το όνομα του νέου συλλόγου επιλέχθηκε ώστε να υποδηλώνει το πάθος, την αθλητική ισχύ, την ευγενή άμιλλα, τη δίκαιη νίκη, έννοιες που περικλείονται στο ολυμπιακό ιδεώδες. Υπό το σκεπτικό αυτό επιλέχθηκε ως έμβλημα της ομάδας ο δαφνοστεφανωμένος έφηβος, εμπνευσμένος από τους Αρχαίους Ολυμπιακούς Αγώνες και σε πλήρη σύμπλευση με το πνεύμα και τη φύση του ονόματος του συλλόγου. Συμβολίζει τη δύναμη, την αθλητική ισχύ, το ήθος και την ευγενή άμιλλα, αξίες άρρηκτα συνυφασμένες με το Αρχαίο ελληνικό πνεύμα. Τα χρώματα του συλλόγου επιλέχθηκαν από τον Γιάννη Ανδριανόπουλο (ο οποίος σχεδίασε και την πρώτη φανέλα) και ήταν το κόκκινο, το χρώμα της γενναιότητας και του πάθους, και το άσπρο, αυτό της αγνότητας, της ηθικής και του δίκαιου ανταγωνισμού. Ήταν κατά βάση λαϊκή ομάδα και δεν άργησε, σε συνδυασμό με τα θετικά αποτελέσματα, να γίνει η πιο δημοφιλής στον Πειραιά κι έπειτα και σε όλη την Ελλάδα.